ఇస్లామాబాద్: పాక్ ప్రభుత్వ అక్రమ పన్నుల వడ్డనపై గిల్గిత్ బాల్టిస్తాన్ ప్రజలు శనివారంనాడ మరోసారి తీవ్ర ఆగ్రహంతో రోడ్డెక్కారు. పాక్-వ్యతిరేక ప్రదర్శనలతో హోరెత్తించారు. స్కర్దు, గిల్గిత్ బాల్టిస్తాన్లో పాక్ ప్రభుత్వం అనుసరిస్తున్న అనుచిత పన్నుల విధానంపై నిరసనల గళం విప్పారు. స్థానికులు, చిన్న వ్యాపారులు, వర్తకులు పెద్ద సంఖ్యలో ఈ నిరసన ప్రదర్శనలో పాల్గొన్నారు. దిల్గిత్ బాల్టిస్తాన్లో నిరసలతో శనివారంనాడు కార్యాలయాలు, వర్తక, వాణిజ్య సంస్థలన్నీ మూతపట్టాయి. ఆర్థిక లావాదేవీలు నిలిచిపోయాయి. అక్రమ పన్నుల నోటిఫికేషన్ను పాకిస్థాన్ ప్రభుత్వం ఉపసంహరించుకునేంత వరకూ తమ పోరాటం ఆగదని నిరసన ప్రదర్శకులు నినదించారు.పాక్ అనుసరిస్తున్న అణిచివేత, అసమంజస విధానాలను వెనక్కు తీసుకునేంతవరకూ తమ పోరాటం సాగిస్తామని ప్రదర్శకుల్లో ఒకరు హెచ్చరించారు. 'మీ ఇంట్లో కోడిపిల్లలుంటే మీరు పన్నులు చెల్లించాలా? పాల కోసం ఇంట్లో ఆవులుంటే పన్నులు కట్టాలా?' అని స్కర్దు సిటీలో ప్రదర్శకులు నిలదీశారు. 'కరాచీ, క్వెట్టా, లాహోర్, ఇతర ప్రాంతాల్లో ఉన్న గిల్గిత్ బాల్టిస్తాన్ ప్రజలంతా ఏకతాటిపైకి వచ్చి ఇస్లామాబాద్ మెడలు వంచాలి' అని నిరసన ప్రదర్శనల నేత ఒకరు పిలుపునిచ్చాడు. తాము పన్నులు చెల్లిచేది లేదని ప్రదర్శకులు ప్రకటించారు.
islamabad: pak prabhutva akrama pannula vaddanapai gilgit baltistan prajalu sanivaaramnaada marosari teevra aagrahamto roddekkaru. pak-vyatireka pradarsanalato horettinchaaru. skardu, gilgit baltistanlo pak prabhutvam anusaristunna anuchita pannula vidhaanampai nirasanala galam vippaaru. sthaanikulu, chinna vyaapaarulu, vartakulu pedda sankhyalo ee nirasana pradarsanalo paalgonnaaru. dilgit baltistanlo nirasalatho sanivaaramnaadu kaaryaalayaalu, vartaka, vaanijya samsthalannee moothapattaayi. aardhika lavadevilu nilichipoyayi. akrama pannula notificationnu pakisthan prabhutvam upasamharinchukunentha varakuu tama poratam aagadani nirasana pradarsakulu ninadinchaaru.pak anusaristunna anichiveta, asamanjasa vidhaanaalanu venakku teesukunentavarakuu tama poratam saagistaamani pradarsakullo okaru heccharinchaaru. 'mee intlo kodipillalunte meeru pannulu chellinchala? paala kosam intlo aavulunte pannulu kattala?' ani skardu citylo pradarsakulu niladeesaaru. 'karachi, quetta, lahor, itara praantaallo unna gilgit baltistan prajalantaa ekataatipaiki vachi islamabad medalu vanchaali' ani nirasana pradarsanala netha okaru pilupunichaadu. taamu pannulu chellichedi ledani pradarsakulu prakatinchaaru.